[image: ]
PANEVĖŽIO MIESTO SAVIVALDYBĖS 
JAUNIMO REIKALŲ TARYBOS
POSĖDŽIO PROTOKOLAS
2026 m. rugpjūčio 17 d. Nr. 3-10
Panevėžys
Posėdis vyko: 2026 m. rugpjūčio 11-13 d. el. paštu.
Posėdžio pirmininkas: Ignas Janeliūnas.
Posėdžio sekretorė: Toma Karosienė.
Dalyvauja: Kotryna Jackevičiūtė, Ignas Janeliūnas, Raimonda Juodviršienė, Paulius Klimovas, Sandra Razminė, Arnoldas Simėnas, Simona Stiraitė.
[bookmark: _Hlk96420769]Darbotvarkė:
1. Dėl siūlymo Panevėžio miesto savivaldybės administracijai „Dėl darbo grupės sudarymo trūkstamų specialistų pritraukimo ir išlaikymo Panevėžio miesto savivaldybėje klausimams spręsti“ tvirtinimo;
2. Dėl siūlymo Panevėžio miesto savivaldybės administracijos Švietimo skyriui „Dėl Panevėžio miesto savivaldybės švietimo ir ugdymo projektų finansavimo iš savivaldybės biudžeto lėšų nuostatų atnaujinimo“ tvirtinimo;
3. Dėl kreipimosi į Lietuvos jaunimo organizacijų tarybą „Dėl nacionalinių jaunimo organizacijų padalinių plėtros ir jaunų žmonių įsitraukimo į jas skatinimo Panevėžio miesto savivaldybėje“ tvirtinimo;
4. Dėl SJRT pritarimo gautam prašymui kompensuoti VšĮ „Septynios akimirkos“ įstatų keitimo išlaidas.

Vadovaujantis Panevėžio miesto savivaldybės Jaunimo reikalų tarybos (toliau – SJRT) darbo reglamento 13 punktu, kuris teigia, jog „Jaunimo reikalų tarybos posėdžiai gali vykti ir elektroninėmis priemonėmis (naudojantis elektroniniu paštu, rengiant telekonferenciją ir kt.).“, bei atsižvelgdamas į atsiradusius klausimus,  SJRT pirmininkas Ignas Janeliūnas sušaukė skubų elektroninėmis priemonėmis vykdomą SJRT posėdį.
1) SVARSTYTA. Dėl siūlymo Panevėžio miesto savivaldybės administracijai „Dėl darbo grupės sudarymo trūkstamų specialistų pritraukimo ir išlaikymo Panevėžio miesto savivaldybėje klausimams spręsti“ tvirtinimo; 
SJRT nariams elektroniniu paštu pateiktas siūlymo Panevėžio miesto savivaldybės administracijai „Dėl darbo grupės sudarymo trūkstamų specialistų pritraukimo ir išlaikymo Panevėžio miesto savivaldybėje klausimams spręsti“ projektas. SJRT nariai buvo kviečiami balsuoti dėl pritarimo siūlymo teikimui. Balsuojant buvo prašoma nurodyti, kurį siūlomą variantą palaikoma:
1. Pritariu
1. Nepritariu
1. Susilaikau.

Balsavimo rezultatai:
A. Pritariu – 7;
B. Nepritariu – 0;
C. Susilaikau – 0.


1) NUTARTA. Pritarti siūlymui Panevėžio miesto savivaldybės administracijai „Dėl darbo grupės sudarymo trūkstamų specialistų pritraukimo ir išlaikymo Panevėžio miesto savivaldybėje klausimams spręsti“ ir teikti jį Panevėžio miesto savivaldybės administracijai. 
2) SVARSTYTA. Dėl siūlymo Panevėžio miesto savivaldybės administracijos Švietimo skyriui „Dėl Panevėžio miesto savivaldybės švietimo ir ugdymo projektų finansavimo iš savivaldybės biudžeto lėšų nuostatų atnaujinimo“ tvirtinimo; 
SJRT nariams elektroniniu paštu pateiktas siūlymo Panevėžio miesto savivaldybės administracijos Švietimo skyriui „Dėl Panevėžio miesto savivaldybės švietimo ir ugdymo projektų finansavimo iš savivaldybės biudžeto lėšų nuostatų atnaujinimo“ projektas. SJRT nariai buvo kviečiami balsuoti dėl pritarimo siūlymo teikimui. Balsuojant buvo prašoma nurodyti, kurį siūlomą variantą palaikoma:
A. Pritariu
B. Nepritariu
C. Susilaikau.

Balsavimo rezultatai:
A. Pritariu – 7;
B. Nepritariu – 0;
C. Susilaikau – 0.


2) NUTARTA. Pritarti siūlymui „Dėl Panevėžio miesto savivaldybės švietimo ir ugdymo projektų finansavimo iš savivaldybės biudžeto lėšų nuostatų atnaujinimo“ ir teikti jį Panevėžio miesto savivaldybės administracijos Švietimo skyriui. 
3) SVARSTYTA. Dėl kreipimosi į Lietuvos jaunimo organizacijų tarybą „Dėl nacionalinių jaunimo organizacijų padalinių plėtros ir jaunų žmonių įsitraukimo į jas skatinimo Panevėžio miesto savivaldybėje“ tvirtinimo;
SJRT nariams elektroniniu paštu pateiktas kreipimosi į Lietuvos jaunimo organizacijų tarybą „Dėl nacionalinių jaunimo organizacijų padalinių plėtros ir jaunų žmonių įsitraukimo į jas skatinimo Panevėžio miesto savivaldybėje“ projektas. SJRT nariai buvo kviečiami balsuoti dėl pritarimo kreipimosi teikimui. Balsuojant buvo prašoma nurodyti, kurį siūlomą variantą palaikoma:
A. Pritariu
B. Nepritariu
C. Susilaikau.

Balsavimo rezultatai:
A. Pritariu – 6;
B. Nepritariu – 0;
C. Susilaikau – 1.


3) NUTARTA. Pritarti kreipimuisi „Dėl nacionalinių jaunimo organizacijų padalinių plėtros ir jaunų žmonių įsitraukimo į jas skatinimo Panevėžio miesto savivaldybėje“ ir teikti jį Lietuvos jaunimo organizacijų tarybai. 
4) SVARSTYTA. Dėl SJRT pritarimo gautam prašymui kompensuoti VšĮ „Septynios akimirkos“ įstatų keitimo išlaidas;
SJRT nariams elektroniniu paštu pateiktas VšĮ „Septynios akimirkos“ prašymas kompensuoti įstatų keitimo išlaidas ir su prašymu pateikti dokumentai. Prašymas pateiktas vadovaujantis Panevėžio miesto savivaldybės jaunimo ir su jaunimu dirbančių organizacijų steigimosi ir įstatų keitimo išlaidų kompensavimo tvarkos aprašu, patvirtintu Panevėžio miesto savivaldybės tarybos 2021 m. lapkričio 25 d. sprendimu Nr. 1-338.

Organizacijos patirtos įstatų keitimo išlaidos sudarė 203,34 Eur. Vadovaujantis Aprašo 8 punktu, organizacijai kompensuojamos dokumentais pagrįstos su steigimu ar įstatų keitimu susijusios išlaidos, neviršijančios 200 Eur. SJRT nariai buvo kviečiami balsuoti dėl pritarimo VšĮ „Septynios akimirkos“ skirti maksimalią pagal Aprašą galimą 200 Eur kompensaciją. 
Balsuojant buvo prašoma nurodyti, kurį siūlomą variantą palaikoma:
A. Pritariu
B. Nepritariu
C. Susilaikau.

Balsavimo rezultatai:
A. Pritariu – 7;
B. Nepritariu – 0;
C. Susilaikau – 0.


4) NUTARTA. Siūlyti Panevėžio miesto savivaldybės administracijos direktoriui VšĮ „Septynios akimirkos“ skirti 200 Eur įstatų keitimo išlaidų kompensaciją. 


Posėdžio pirmininkas			Ignas Janeliūnas	        


Posėdžio sekretorė 				Toma Karosienė


























PANEVĖŽIO MIESTO SAVIVALDYBĖS
JAUNIMO REIKALŲ TARYBA
Panevėžio miesto savivaldybės administracijos direktoriui
Panevėžio miesto savivaldybės merui
Panevėžio miesto savivaldybės tarybai
SIŪLYMAS
DĖL DARBO GRUPĖS SUDARYMO TRŪKSTAMŲ SPECIALISTŲ PRITRAUKIMO IR IŠLAIKYMO PANEVĖŽIO MIESTO SAVIVALDYBĖJE KLAUSIMAMS SPRĘSTI
2026 m. rugpjūčio 17 d. Nr. 9
Panevėžys
Panevėžio miesto savivaldybės jaunimo reikalų taryba (toliau – SJRT), vadovaudamasi Lietuvos Respublikos jaunimo politikos pagrindų įstatymo nuostatomis, 2026 m. gegužės 27 d. SJRT posėdžio protokolu Nr. 3-8 (posėdyje dalyvavo Panevėžio miesto savivaldybės politinės vadovybės ir administracijos atstovai) bei išnagrinėjusi ir aptarusi trūkstamų specialistų pritraukimo bei išlaikymo Panevėžio miesto savivaldybėje situaciją, teikia siūlymą inicijuoti darbo grupės sudarymą trūkstamų specialistų pritraukimo ir išlaikymo Panevėžio miesto savivaldybėje klausimams spręsti.
2026 m. gegužės 27 d. SJRT posėdyje vykusi diskusija dėl trūkstamų specialistų pritraukimo atskleidė, kad Panevėžio miestas, kaip ir daugelis Lietuvos regioninių centrų, susiduria su sisteminėmis problemomis: kvalifikuotų specialistų trūkumu tam tikrose srityse, nepakankamu esamų paramos priemonių išnaudojimu ir viešinimu bei poreikiu formuoti naujus sprendimus, kurie skatintų jaunus žmones likti, grįžti ar kurtis Panevėžyje. Diskusijos metu paaiškėjo, kad šie klausimai reikalauja nuodugnesnės analizės ir tarpinstitucinio bendradarbiavimo.
SJRT vertinimu sprendžiant šiuos klausimus būtina darkart kompleksiškai įvertinti tiek esamas savivaldybės paramos priemones ir jų efektyvumą, tiek galimybes kurti naujas priemones, tiek šių priemonių tinkamą ir reikšmingą komunikaciją tikslinėms grupėms. Atsižvelgdama į tai SJRT siūlo sudaryti darbo grupę, kurios uždaviniai būtų:
· išnagrinėti ir įvertinti esamas Panevėžio miesto savivaldybės paramos priemones, skirtas specialistų pritraukimui ir išlaikymui (stipendijas, būsto paramą, premijos ir kt.), bei jų taikymo efektyvumą;
· identifikuoti trūkstamų specialistų poreikį Panevėžio mieste – sritis, kuriose specialistų stoka yra ypač aktuali bent dešimčiai metų į priekį;
· išanalizuoti galimybes kurti naujas ar tobulinti esamas paramos priemones, skirtas specialistų pritraukimui;
· įvertinti komunikacijos, informavimo bei miesto įvaizdžio formavimo vaidmenį pritraukiant specialistus ir pasiūlyti konkrečius sprendimus;
· išnagrinėti kitų Lietuvos savivaldybių ir užsienio miestų gerąją praktiką šioje srityje remiantis SJRT pateikta pradine informacija;
· parengti siūlymų rinkinį Panevėžio miesto savivaldybės administracijai bei kitoms Panevėžio miesto savivaldybei pavaldžioms įstaigoms bei institucijoms dėl kompleksinių priemonių įgyvendinimo specialistų pritraukimui ir išlaikymui.
SJRT mano, jog minimos ilgalaikės darbo grupės sukūrimas būtų tvarus pirmas žingsnis reikalingų pokyčių bei naujų ambicijų link. Tad SJRT nariai yra pasirengę aktyviai dalyvauti darbo grupės veikloje ir teikti siūlymus, atliepiančius jaunimo poreikius bei Panevėžio miesto savivaldybės strateginius prioritetus.
Panevėžio miesto savivaldybės
jaunimo reikalų tarybos pirmininkas 		            Ignas Janeliūnas




























PANEVĖŽIO MIESTO SAVIVALDYBĖS
JAUNIMO REIKALŲ TARYBA
Panevėžio miesto savivaldybės merui
Panevėžio miesto savivaldybės tarybai
Panevėžio miesto savivaldybės administracijos direktoriui
Panevėžio miesto savivaldybės administracijos Švietimo skyriui
SIŪLYMAS
DĖL PANEVĖŽIO MIESTO SAVIVALDYBĖS ŠVIETIMO IR UGDYMO PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ NUOSTATŲ ATNAUJINIMO
2026 m. rugpjūčio 17 d. Nr. 10
Panevėžys
Panevėžio miesto savivaldybės jaunimo reikalų taryba (toliau – SJRT), vadovaudamasi SJRT 2026 m. rugpjūčio XX d. protokolu Nr. X ir išnagrinėjusi Panevėžio miesto savivaldybėje (toliau – Savivaldybė) įgyvendinamų dalies švietimo ir kitų veiklos sričių projektų konkursų praktiką, konkursų komisijų posėdžių protokolus bei atitinkamai galiojančius Savivaldybės Švietimo ir ugdymo projektų finansavimo iš savivaldybės biudžeto lėšų nuostatus (toliau – Nuostatai), teikia šiuos siūlymus dėl Nuostatų ir pačios programos vykdymo tobulinimo.
SJRT pastebėjo, kad Savivaldybės finansuojamų programų priemonėms skiriamas biudžetas nėra pakankamas, siekiant užtikrinti kokybišką visų finansuotinų projektų įgyvendinimą. Tai aktualu visoms šešioms programos priemonėms: Neformaliojo suaugusiųjų švietimo ir tęstinio mokymosi, Vaikų vasaros stovyklų, Vaikų ir jaunimo meninės veiklos, Neigiamų socialinių veiksnių prevencijos, Mokslo dalinio finansavimo bei Gabių ir motyvuotų mokinių papildomo mokymo programų projektams. Praktikoje pareiškėjų prašoma finansavimo suma reikšmingai viršija atskiroms priemonėms numatytus asignavimus (nuo 1,5 iki 2,5-3 kartų), todėl nemaža dalis projektų yra finansuojami tik iš dalies. Dėl to projektų vykdytojai yra priversti atsisakyti dalies suplanuotų veiklų, mažinti jų apimtį ar kokybę, o tai neigiamai veikia siekiamų rezultatų įgyvendinimą ir bendrą priemonių efektyvumą.
Be to, SJRT, kurios atstovas yra deleguojamas į Švietimo ir ugdymo projektų finansavimo iš savivaldybės biudžeto lėšų konkurso paraiškų vertinimo komisiją (toliau – Komisija), atkreipė dėmesį, jog dabartinėje Nuostatų redakcijoje nėra pakankamai tiksliai ir aiškiai reglamentuota Komisijos narių interesų konflikto regimybė bei jos valdymas.
Atsižvelgdama į tai, SJRT siūlo atnaujinti Nuostatus, juos papildant konkrečiais punktais dėl minėtų aspektų. SJRT nuomone, Komisijos narys neturėtų dalyvauti jokios paraiškos, pateiktos pagal tą pačią konkurso priemonę, svarstyme, vertinime ir balsavime, jeigu jis yra paraišką pagal tą konkurso priemonę pateikusios įstaigos darbuotojas, vadovas ar atstovas arba kitu būdu prisidėjo prie tos paraiškos rengimo ar pateikimo. Toks ribojimas būtinas siekiant išvengti interesų konflikto ir užtikrinti nešališką vertinimą, nes Komisijos narys gali būti suinteresuotas kitoms paraiškoms skirti mažesnį finansavimą, taip sudarant palankesnes sąlygas jo atstovaujamos įstaigos paraiškai gauti didesnį finansavimą kitų Komisijos narių pagalba ar atitinkamu suinteresuotumu.
SJRT taip pat rekomenduoja Savivaldybės administracijos direktoriaus įsakymu kiekvienai pagal Nuostatus įgyvendinamai programos priemonei nustatyti ne tik didžiausią, bet ir minimalią lėšų sumą, skiriamą teikiamai projektinei paraiškai. Projektui, kuriam pagal vertinimo rezultatus būtų siūloma mažesnė nei minimali suma, finansavimas neturėtų būti skiriamas, net jeigu liktų nepanaudotų programos lėšų. Toks reguliavimas padėtų užtikrinti efektyvesnį ir racionalesnį biudžeto lėšų panaudojimą, nes būtų išvengta situacijų, kai finansavimas skiriamas projektams, kurių įgyvendinimui objektyviai nepakanka lėšų arba kurių kokybė nėra pakankama konkurenciniam finansavimui gauti, likusios nepanaudotos biudžeto lėšos nebūtų paskirstomos vien tam, kad būtų panaudotas visas programai skirtas biudžetas. Komisija tokiu atveju turėtų teisę nefinansuoti projektų, kurie nors ir surinko minimalų balų skaičių (50%), tačiau neatitinka minimalios kokybės reikalavimų arba kuriems siūloma finansavimo suma yra aiškiai nepakankama projekto tikslams ir uždaviniams pasiekti.
Taip pat SJRT nariai siūlo tobulinti programos įgyvendinimo tvarką kitais papildomais aspektais. Pirmiausia rekomenduojama didinti prioritetinių programos priemonių, ypač Neigiamų socialinių veiksnių prevencijos priemonės, Vaikų ir jaunimo meninės veiklos priemonės bei Vaikų vasaros stovyklų priemonės, finansavimą, kad skiriamas biudžetas atitiktų realų pareiškėjų poreikį ir sudarytų sąlygas kokybiškai įgyvendinti kaip įmanoma daugiau projektų bei tikslingą skiriamų lėšų panaudojimą. Taip pat siūloma peržiūrėti programos priemonių vertinimo kriterijus, didesnį svorį skiriant projektų indėliui į vaikų sveikatą ir gerovę, projektų tvarumui ir tęstinumui, sąmatos pagrįstumui bei realumui, taip pat projektų vykdytojų komandos kompetencijoms.
Be to, SJRT rekomenduoja prieš skelbiant viešai programos konkurso pradžią organizuoti privalomus mokymus skirtingiems pareiškėjams pagal per praėjusius paskutinius dvejus metus gautus pastebėjimus, prašymus ar komentarus iš projektines paraiškas teikusių įstaigų, organizacijų ir kitų atstovų. Tokie mokymai padėtų pareiškėjams geriau pasirengti dalyvauti konkurse, aiškiau suprasti programos reikalavimus ir vertinimo kriterijus, sumažintų dažniausiai pasitaikančių klaidų paraiškose skaičių bei skatintų teikti kokybiškesnes, išsamiau parengtas ir programos tikslus geriau atitinkančias projektų paraiškas.
SJRT tikisi, kad siūlyme pateiktos rekomendacijos bus įvertintos ir, kiek įmanoma, plačiau integruotos į potencialiai atnaujinamus Nuostatus, o parengtas Nuostatų projektas prieš jo svarstymą ir tvirtinimą bus pateiktas derinti bei pastaboms teikti tiek SJRT, tiek kitoms suinteresuotoms šalims, sudarant galimybę bendromis pastangomis kurti dar skaidresnį, efektyvesnį ir kokybiškesnį šios programos priemonių projektų finansavimo mechanizmą.
Panevėžio miesto savivaldybės
Jaunimo reikalų tarybos pirmininkas 			  Ignas Janeliūnas







































PANEVĖŽIO MIESTO SAVIVALDYBĖS
JAUNIMO REIKALŲ TARYBA
Lietuvos jaunimo organizacijų tarybos Prezidentui
Lietuvos jaunimo organizacijų tarybos Valdybai
Panevėžio jaunimo organizacijų sąjungos ,,Apskritasis stalas“ Valdybai
Panevėžio miesto savivaldybės merui
Panevėžio miesto savivaldybės administracijos direktoriui
KREIPIMASIS
DĖL NACIONALINIŲ JAUNIMO ORGANIZACIJŲ PADALINIŲ PLĖTROS IR JAUNŲ ŽMONIŲ ĮSITRAUKIMO Į JAS SKATINIMO PANEVĖŽIO MIESTO SAVIVALDYBĖJE
2026 m. rugpjūčio 17 d. Nr. 11
Panevėžys
Panevėžio miesto savivaldybės jaunimo reikalų taryba (toliau – SJRT), įgyvendindama SJRT nuostatuose nustatytas funkcijas ir susipažinusi su Panevėžio miesto savivaldybėje veikiančių jaunimo ir su jaunimu dirbančių organizacijų pateikta informacija, kreipiasi į Lietuvos jaunimo organizacijų tarybą (toliau – LiJOT) dėl nacionalinių jaunimo organizacijų padalinių plėtros, stiprinimo ir jaunų žmonių įsitraukimo į jas skatinimo Panevėžio miesto savivaldybėje (toliau – Savivaldybė).
SJRT, atliepdama keliamais klausimais skirtingų jaunimo grupių interesus, pastebėjo, jog šiuo metu Panevėžyje pastebimas ribotas nacionalinių jaunimo organizacijų atstovavimas. Per pastaruosius metus Savivaldybėje reikšmingai sumažėjo arba veiklą nutraukė dalis nacionalinių jaunimo organizacijų vietos padalinių, kurie anksčiau aktyviai veikė ir įtraukė jaunus žmones į pilietinę, visuomeninę bei politinę veiklą (pvz., Lietuvos liberalus jaunimas, Lietuvos socialdemokratinio jaunimo sąjunga, Jaunųjų konservatorių lyga, Jaunųjų demokratų sąjunga, Lietuvos jaunimo sąjunga „Žingsnis“ ir kt.). Tuo tarpu kituose regioniniuose Lietuvos centruose – Kaune, Klaipėdoje, Šiauliuose, Alytuje, Marijampolėje, Telšiuose, Utenoje ir kitur – šių organizacijų vietos padaliniai sėkmingai tęsia veiklą ir sudaro galimybes jaunimui įsitraukti į nacionalinių jaunimo organizacijų veiklą bei atstovauti savo interesams vietos ir nacionaliniu lygmeniu.
Nacionalinių jaunimo organizacijų padalinių stiprinimas Panevėžyje suteiktų miestui daugiau edukacinių galimybių, nes mokiniai ir studentai galėtų naudotis stiprių nacionalinių organizacijų lyderystės, pilietiškumo, stovyklų ir tarptautinio bendradarbiavimo galimybėmis. Tokių organizacijų veikla taip pat prisidėtų prie jaunimo išsaugojimo regione, mažintų jaunimo emigraciją ir apatiją kasdienių vykstančių visuomeninių procesų atžvilgiu. Be to, SJRT tiki, jog penktas pagal dydį Lietuvos miestas neturėtų likti nacionalinių jaunimo organizacijų žemėlapio paraštėse. Taip pat stipresni nacionalinių jaunimo organizacijų padaliniai sukurtų sinergijos efektą, reikšmingai prisidėdami prie jaunimo politikos įgyvendinimo savivaldybėje ir vietinių iniciatyvų stiprinimo.
SJRT prašo LiJOT drauge su savo narėmis inicijuoti ir organizuoti informacinius vizitus, pristatymus ar kito pobūdžio motyvacinius susitikimus Panevėžio bendrojo ugdymo įstaigose bei aukštosiose mokyklose. LiJOT narės būtų aktyviai skatinamos ir remiamos steigiant arba atkuriant veikiančius padalinius Panevėžyje, suteikiant mentorystę, metodinę pagalbą ir, esant galimybei, finansinę paramą, pasinaudojant Savivaldybėje veikiančiomis jaunimo politikos projektinėmis bei kitomis priemonėmis. Tad SJRT, atkreipdama dėmesį į teikiamus siūlymus, yra pasirengusi aktyviai bendrauti ir bendradarbiauti, pasidalinti aktualiais informaciniais kontaktais bei padėti minėtoms nacionalinėms jaunimo organizacijoms, siekiant atgaivinti aktyvią jų veiklą Panevėžyje.
Panevėžio miesto savivaldybės
Jaunimo reikalų tarybos pirmininkas 			  Ignas Janeliūnas

